cyanic-selkie/wikianc huggingface dataset:
Βερεγγάριος Β΄ της Ιταλίας
Βασιλιάς της Λομβαρδίας ("Ιταλίας") με τον γιο του
Αναγνωρίστηκε από τον Γερμανό βασιλιά Όθων Α΄ (952), αλλά αργότερα ηγήθηκε εξέγερσης εναντίον του. Μετά την επίθεσή του εναντίον του πάπα (960), ο Όθων τον ανέτρεψε (961)· έπειτα αιχμαλωτίστηκε (964) και απεβίωσε στη φυλακή δυύο χρόνια αργότερα. Νυμφεύτηκε τη Βίλλα, κόρη του Μπόζο μαργράβου της Τοσκάνης και ανιψιά του Ούγου βασιλιά της Λομβαρδίας. Ο χρονικογράφος Λιουτπράνδος της Κρεμόνας που ζούσε στην Αυλή του, είχε δώσει πολλές λεπτομέρειες σχετικά με τον χαρακτήρα του. Ηγήθηκε σε εξέγερση εναντίον του θείου του Ούγου (940) και όταν προειδοποιήθηκε από τον γιο εκείνου Λοθάριο για να αποφύγει την σύλληψη, δραπέτευσε στην Αυλή του Όθωνα Α΄ της Γερμανίας. Ο βασιλιάς προτίμησε να παραμείνει ουδέτερος στην εμφύλια διαμάχη. Ο Βερεγγάριος Β΄ επέστρεψε αργότερα στην Ιταλία με Γερμανικά στρατεύματα (945), τα οποία τον βοήθησαν να ανατρέψει τον Ούγο, που παραιτήθηκε υπέρ του γιου του Λοθαρίου Β΄ και αποσύρθηκε στην Αρλ. Ο ουσιαστικός κυβερνήτης της Λομβαρδίας από τότε ήταν ο ίδιος ο Βερεγγάριος Β΄. Ο Λοθάριος Β΄ απεβίωσε πρόωρα λίγο αργότερα, πιθανώς δηλητηριασμένος (950) και τον διαδέχθηκε στον θρόνο ο Βερεγγάριος Β΄ με συμβασιλέα τον γιο του Άνταλμπερντ.
Αποτυχημένη απόπειρα να νυμφευτεί την Αδελαΐδα
Ο Βερεγγάριος ήθελε να νομιμοποιήσει την δυναστεία του στο βασίλειο της Λομβαρδίας, γι'αυτό αποφάσισε να παντρέψει τον γιο του Άνταλμπερτ με την Αδελαΐδα της Βουργουνδίας, χήρα του τελευταίου βασιλιά της Λομβαρδίας Λοθάριου Β΄. Η Αδελαΐδα αρνήθηκε επίμονα και ζήτησε την προστασία του Όθωνα Α΄ της Γερμανίας. Ο Όθων Α΄, ο οποίος ήταν χήρος από το 946, βρήκε την ευκαιρία να τη νυμφευτεί ο ίδιος για να στεφθεί και βασιλιάς των Λομβαρδών. Επιτέθηκε στην Ιταλία (951), δέχτηκε δήλωση υποτέλειας από τους Ιταλούς, νυμφεύτηκε την ίδια χρονιά σε δεύτερο γάμο του την Αδελαΐδα και στέφθηκε βασιλιάς των Λομβαρδών. Επέστρεψε στη συνέχεια στη Γερμανία, αφού διόρισε τον γαμπρό του Κορράδο τον Ερυθρό αντιβασιλιά στην Παβία. Δεν έκανε καμιά προσπάθεια όμως να ανατρέψει τους βασιλείς Βερεγγάριο Β΄ και Άνταλμπερτ. Τους κάλεσε στη Γερμανία, στη Δίαιτα του Άουγκσμπουργκ (Αύγουστος 952), όπου τους έστεψε βασιλείς της Ιταλίας σαν υποτελείς της Γερμανίας ("Αγίας Ρωμαϊκής Αυτοκρατορίας του Γερμανικού Έθνους").
Ανατροπή από τον Όθωνα Α΄
Το 960 επιτέθηκε στον πάπα Ιωάννη ΙΒ΄. Τότε ο πάπας προσκάλεσε τον αυτοκράτορα Όθων Α΄, ο οποίος στέφθηκε βασιλιάς της Λομβαρδίας στην Παβία (661) και αυτοκράτορας της Γερμανίας στη Ρώμη (962). Στη συνέχεια πολιόρκησε τον Βερεγγάριο Β΄ στο Σελ Λεόν. Εν τω μεταξύ ο πάπας ξεκίνησε διαπραγματεύσεις με τον γιο εκείνου Άνταλμπερτ Α΄. Αυτό είχε ως αποτέλεσμα ο Όθων Α΄ να εκθρονίσει το 963 τον πάπα Ιωάννη ΙΒ΄ και να τον αντικαταστήσει με τον πάπα Λέοντα Η΄. Την επόμενη χρονιά ο Βερεγγάριος Β΄ παραδόθηκε στον Όθωνα, ο οποίος τον φυλάκισε στο Μπάμπεργκ, όπου έμεινε μέχρι το τέλος του. Η σύζυγός του έγινε μοναχή για το υπόλοιπο της ζωής της.
Πρόταση
Πρόταση ονομάζεται μια νοηματικά ολοκληρωμένη σειρά από λέξεις με κεντρικό χαρακτηριστικό ένα ρήμα. Οι προτάσεις δημιουργούν τις περιόδους και ημιπεριόδους.
Διαίρεση των προτάσεων
Οι προτάσεις διακρίνονται σε κύριες και δευτερεύουσες. Κύριες ονομάζονται οι προτάσεις που μπορούν να σταθούν ανεξάρτητα στο λόγο, παράγουν δηλαδή κατανοητό αποτέλεσμα. Δευτερεύουσες ονομάζονται όσες δεν μπορούν να σταθούν ανεξάρτητα στο λόγο, δηλαδή αν απομονωθούν δεν παράγουν κατανοητό αποτέλεσμα.
Κατηγορία:Γραμματική
Τζαλαντάρ
Το Τζαλαντάρ (παντζαμπικά: <bdi class="Arab arabic spanAr" dir="rtl" lang="pa-Arab"> (ਜਲੰਧਰ είναι πόλη (με καθεστώς δημοτικής επιχείρισης από το 1991) του βορειοδυτικού Ινδικού κρατιδίου του Παντζάμπ με 864.000 κατοίκους. Βρίσκεται σε υψόμετρο 242 μέτρων και εκτείνεται σε μια έκταση 110 τ.χλμ. Το 2011 είχε πληθυσμό 873.725 κατοίκων και πληθυσμιακή πυκνότητα που φτάνει τους 7.943 κατοίκους ανά τετραγωνικό χιλιόμετρο. Βρίσκεται στην επαρχία Τζαλαντάρ.
Είναι η διοικητική έδρα της ομώνυμης επαρχίας. Στο Τζαλαντάρ υπάρχουν βιομηχανίες ζάχαρης, κονσερβοποίησης, κλωστοϋφαντουργίας και κατεργασίας μεταλλευμάτων. Η πόλη είναι γνωστή για την παραδοσιακό στυλ γλυπτικής από ελεφαντόδοντο.
Κλίμα
Το κλίμα στο Τζαλαντάρ είναι υποτροπικό. Κατά την διάρκεια της εποχής των μουσώνων, δηλαδή τον Ιούνιο, τον Ιούλιο και τον Αύγουστο, πέφτει το μεγαλύτερο μέρος της βροχόπτωσης του έτους. Οι υπόλοιποι 9 μήνες είναι σε μεγάλο βαθμό ξηροί, αν και το χειμώνα η πόλη επηρεάζεται περιοδικά από κύματα κακοκαιρίας. Η μέση ετήσια βροχόπτωση είναι 769 χιλιοστόμετρα. Η μέση ετήσια θερμοκρασία φτάνει τους 23.9 °C. Οι θερμότεροι μήνες είναι ο Μάιος και ο Ιούνιος, αμέσως πριν τους μουσώνες, όπου η θερμοκρασία συχνά υπερβαίνει τους 40 βαθμούς Κελσίου. Τον χειμώνα η θερμοκρασία μπορεί να υποχωρήσει κάτω από 10 βαθμούς Κελσίου τη νύχτα.
Τραγική ειρωνεία
Ο όρος τραγική ειρωνεία είναι θεατρικός χαρακτηρισμός της δραματικής τέχνης. Με τον όρο αυτό χαρακτηρίζεται ειδικότερα η στιγμή της πλοκής της υπόθεσης, όπου οι πρωταγωνιστές αγνοούν την αλήθεια, ή εκλαμβάνουν κάτι ψευδές ως αληθές και συνεχίζουν να δρουν και να συμπεριφέρονται απελπισμένοι και πάσχοντας, ενώ την ίδια στιγμή οι θεατές γνωρίζοντας τις πραγματικές αληθείς διαστάσεις των γεγονότων συμμετέχουν στο δράμα αγωνιώντας για την εξέλιξη της υπόθεσης. Αυτή η αντίφαση δημιουργεί έντονη συναισθηματική φόρτιση και τονίζει τη διαδραστικότητα της θεατρικής πράξης, ενώ ταυτόχρονα προοικονομεί την εξέλιξη της πλοκής.
Μια χαρακτηριστική τέτοια σκηνή τραγικής ειρωνείας είναι η «Ηλέκτρα» στο ομώνυμο δράμα του Σοφοκλή που μαθαίνοντας τον τραγικό θάνατο του αδελφού της εκλαμβάνει αυτόν ως αληθή, θρηνολογεί, ενώ οι θεατές γνωρίζοντας την αλήθεια και συμμετέχοντας στο πάθος της ηρωίδας αδημονούν για τη λύση της δραματικής σκηνής. Και η «Ελένη» του Ευριπίδη που σε πολλές σκηνές του δράματος η «πρωταγωνίστρια» και άλλα πρόσωπα χρησιμοποιούν την τραγική ειρωνεία για διάφορους λόγους όπως για να μην υπάρξει πρόωρη λύση.
Πηγές
Κατηγορία:θεωρία θεάτρου Κατηγορία:Θεωρία της λογοτεχνίας Κατηγορία:Δράμα Κατηγορία:Εκφράσεις
Άνταλμπερτ Α΄ της Ιβρέας
Ο Άνταλμπερτ Α΄ της Ιβρέας (απεβ. μετά τις 28 Φεβρουαρίου 929), δεύτερο ιστορικό πρόσωπο από τον Οίκο της Ιρβέας, ήταν μάργραβος της Ιβρέας από τα τέλη της δεκαετίας του 890 μέχρι το 923, που τον διαδέχθηκε ο γιος του Βερεγγάριος Β΄. Ο Άνταλμπερτ Α΄ ήταν γιος του Άνσκαρ Α΄ μαργράβου της Ιβρέας, με καταγωγή από το Οσερέτ στην Άνω Βουργουνδία και διαδέχθηκε τον πατέρα του την περίοδο 896-900. Διατήρησε αρχικά ουδετερότητα, ενώ στην συνέχεια τάχθηκε στο πλευρό όλων των διεκδικητών του Ιταλικού θρόνου. Όταν ο Λουδοβίκος ο Τυφλός επιτέθηκε στην Ιταλία (900), ο Άνταλμπερτ Α΄ αρχικά αρνήθηκε να τον υποστηρίξει. Τελικά τον αναγνώρισε, όταν ο Λουδοβίκος στέφθηκε αυτοκράτορας (901). Μετά την ήττα τού Λουδοβίκου από τον αντίπαλό του Βερεγγάριο Α΄, άλλαξε πλευρά και υποστήριξε τον Βερεγγάριο Α΄. Ο νέος βασιλιάς της Λομβαρδίας ("Ιταλίας"), για να επιβραβεύσει την υποστήριξή του, έδωσε στον Άνταλμπερτ Α΄ ως σύζυγο την κόρη του Γκίζελα του Φρίουλι. Ο γάμος του Άνταλμπερτ Α΄ με την Γκίζελα δεν καταγράφεται πότε έγινε· η πρώτη αναφορά ότι ήταν σύζυγοι, έγινε στις 13 Ιουνίου 910. Πρέπει να έγινε περίπου 15 χρόνια πριν παραχωρηθεί μία κομητεία στην ίδια και στον γιο της Βερεγγάριο Β΄ (918).
Μέσα στο διάστημα 913-915 η Γκίζελα απεβίωσε και ο Άνταλμπερτ Α΄ νυμφεύτηκε για δεύτερη φορά, με την Ερμενγάρδη (901 - 931), κόρη του Άνταλμπερτ Β΄ μαργράβου της Τοσκάνης. Η προτεραιότητά του στη συνέχεια ήταν οι επιδρομές των Σαρακηνών (916 - 917). Την περίοδο (920 - 921), μαζί με πολλούς άλλους ευγενείς με καταγωγή από την Βουργουνδία, υποστήριξε την άνοδο στον Ιταλικό θρόνο του συμπατριώτη τους Ροδόλφου Β΄ βασιλιά της Βουργουνδίας. Ο Άνταλμπερτ Α΄, ο Λάμπερτ αρχιεπίσκοπος του Μιλάνου και ο Γιλβέρτος κόμης του Μπέργκαμο δημιούργησαν μία στρατιωτική δύναμη στα βουνά έξω από την Μπρέσια, με σκοπό να βαδίσουν στη Βερόνα και να συλλάβουν τον Βερεγγάριο Α΄. Αυτός έμαθε τα σχέδιά τους και έστειλε έναν αριθμό Μαγυάρων μισθοφόρων να τους αιφνιδιάσουν· στο μέσο της μάχης ο Άνταλμπερτ Α΄ άλλαξε ρούχα με κάποιον από τους μισθοφόρους του και δήλωσε υποτέλεια. Αργότερα, όταν ο Ροδόλφος Β΄ μπήκε στην Ιταλία και στέφθηκε βασιλιάς (921), ο Άνταλμπερτ Α΄ του δήλωσε υποτέλεια, αλλά οι εμφανίσεις του στη βασιλική Αυλή ήταν σπάνιες, σε σχέση με τη σύζυγό και τους δύο γιους του. Ο συγγενής του Ούγος της Προβηγκίας διαδέχθηκε τον Ροδόλφο Β΄, αλλά εν τω μεταξύ ο Άνταλμπερτ Α΄, σύμφωνα με τον χρονικογράφο Λιουτπράνδο της Κρεμόνας, σχεδόν εξαφανίστηκε· οι πηγές λένε ότι ήταν βαριά άρρωστος. Τελευταία πληροφορία γι' αυτόν πριν από το τέλος του καταγράφεται στις 28 Φεβρουαρίου 929, με τη δωρεά του στην εκκλησία του Αγίου Ανδρέα στο Τορίνο, ύστερα από επιθυμία του βασιλιά Ούγου.
Οικογένεια
Νυμφεύτηκε πρώτα π. το 903 τη Γκίζελα των Ουνρουοχιδών, κόρη του Βεργγάριου Α΄ βασιλιά της Λομβαρδίας ("Ιταλίας"). Απέκτησαν δύο παιδιά:
Η Γκίζελα απεβίωσε π. το 914 και ο Άνταλμπερτ Α΄ έκανε το 915 δεύτερο γάμο με την Ερμενγάρδη, κόρη του Αδαλβέρτου Β΄ μαργράβου της Τοσκάνης και είχε τέκνο:
Πηγές
Κατηγορία:Οίκος της Ιβρέας
Ρουναίικα Αρκαδίας
Τα Ρουναίικα είναι χωριό της Βόρειας Κυνουρίας στο Νομό Αρκαδίας. Υπάγονται στην τοπική κοινότητα Δολιανών. Βρίσκονται στην επαρχιακή οδό Άστρους-Τρίπολης, 5 χιλιόμετρα μετά τα Κάτω Δολιανά. Το 2011 αριθμούσαν 8 κατοίκους. Κύρια ασχολία των κατοίκων είναι η ελαιοκομία και η κτηνοτροφία.
Παραπομπές
Κατηγορία:Δήμος Βόρειας Κυνουρίας Κατηγορία:Χωριά του νομού Αρκαδίας
Μάχη του Μπουβίν
Η μάχη έληξε υπέρ των Γάλλων και σηματοδότησε την αρχή της παρακμής της φεουδαρχικής κυριαρχίας. Ο Ιωάννης ο Ακτήμων παραιτήθηκε από τις αξιώσεις του και αποσύρθηκε. Ο Όθων Δ' υποχώρησε και ανατράπηκε από τον Φρειδερίκο Β΄ Χοενστάουφεν.
Η μάχη στο Μπουβίν θεωρείται ότι αποτέλεσε κομβικό σημείο για τη διαμόρφωση της εθνικής συνείδησης των Γάλλων. Χαρακτηρίστηκε ως «μία από τις πιο αποφασιστικές και συμβολικές μάχες στην ιστορία της Γαλλίας» και ήταν ένα ακόμη μεγάλο βήμα για τη συγκρότηση ενός κράτους με έκταση και σύνορα παραπλήσια της σύγχρονης Γαλλίας.
Μικρό ιστορικό
Το 1202, με την ιδιότητα του επικυρίαρχου και κάνοντας χρήση του φεουδαλικού δικαίου, ο βασιλιάς της Γαλλίας Φίλιππος Αύγουστος κήρυξε έκπτωτο τον βασιλιά της Αγγλίας Ιωάννη τον Ακτήμονα από τα φέουδά του στη Γαλλία (Νορμανδία, Βρετάνη, Μαιν, Ανζού, Τουραίν), εκτός από το δουκάτο της Ακουιτανίας.
Στις αρχές του 1214, ο Ιωάννης κατάφερε να ενώσει όλους τους εχθρούς του βασιλιά Φίλιππου Αυγούστου της Γαλλίας και συγκροτήθηκε ένας συνασπισμός εναντίον του που αποτελούνταν από τον αυτοκράτορα Όθωνα Δ', τον ίδιο βασιλιά της Αγγλίας Ιωάννη τον Ακτήμονα, τον κόμη Φερδινάνδο της Φλάνδρας, τον Ρενώ κόμη της Βουλώνης, τον δούκα Ερρίκο Α΄ της Βραβάντης, τον Γουλιέλμο Α΄, κόμη της Ολλανδίας, τον Θεοβάλδο Α΄ δούκα της Λωρραίνης και τον δούκα Ερρίκο Γ΄ του Λίμπουργκ. Στόχος τους ήταν να ανακαταλάβουν τις κατακτήσεις που είχε επιτύχει ο Φίλιππος Αύγουστος νωρίτερα.
Η μάχη
μικρογραφία|250x250εσ|Ο Φίλιππος Αύγουστος παραλαμβάνει την παράδοση των αντιπάλων του. Σύμφωνα με το αρχικό τους σχέδιο, ο βασιλιάς της Αγγλίας θα εξαπέλυε την επίθεσή του στον Φίλιππο Αύγουστο στα νοτιοδυτικά από τη Λα Ροσέλ, ενώ οι άλλοι σύμμαχοι θα επιτίθονταν στον βορρά, αρκετά κοντά στο Παρίσι.
Μετά από αρχικούς ελιγμούς στα τέλη Ιουλίου, η μάχη μεταξύ των υπολοίπων διεξήχθη κοντά στο Μπουβίν στις 27 Ιουλίου. Τα συμμαχικά στρατεύματα αναπτύχθηκαν αργά σε τάξη μάχης και έτσι βρέθηκαν σε μειονεκτική θέση. Η ανώτερη πειθαρχία και εκπαίδευση των Γάλλων ιπποτών τους επέτρεψε να πραγματοποιήσουν μια σειρά καταστροφικών επιθέσεων, διαλύοντας τους Φλαμανδούς ιππότες στη συμμαχική αριστερή πτέρυγα. Στο κέντρο, οι Συμμαχικοί ιππότες και το πεζικό υπό τον Όθωνα είχαν αρχική επιτυχία, διασκορπίζοντας το γαλλικό πεζικό και παρά λίγο να σκοτώσουν τον Φίλιππο. Μια αντεπίθεση Γάλλων ιπποτών έσπασε το απομονωμένο συμμαχικό πεζικό και ολόκληρο το κέντρο του Όθωνα υποχώρησε. Ο Όθων εγκατέλειψε τη μάχη και οι ιππότες του καταδιώχθηκαν από τους Γάλλους ιππότες, οι οποίοι αιχμαλώτισαν τα λάβαρά του. Με το συμμαχικό κέντρο και την αριστερή πτέρυγα να έχουν υποχωρήσει, μόνο οι στρατιώτες της δεξιάς πτέρυγας υπό τον Ρενώ της Βουλώνης αντιστέκονταν, οι οποίοι τελικά σκοτώθηκαν, συνελήφθησαν αιχμάλωτοι ή τράπηκαν σε φυγή. Δεν τους καταδίωξαν καθώς είχε σχεδόν νυχτώσει.
Συνέπειες
μικρογραφία|350x350εσ|Η μάχη του Μπουβίν, πίνακας του [[Οράς Βερνέ]] Η συντριπτική γαλλική νίκη διέλυσε τις ελπίδες της Αγγλίας και των Φλαμανδών να επανακτήσουν τα χαμένα εδάφη τους. Έχοντας χάσει την αξιοπιστία ως αυτοκράτορα μετά τη μάχη, ο Όθων Δ' εκδιώχθηκε και με την υποστήριξη του Πάπα Ιννοκέντιου Γ΄ στον αυτοκρατορικό θρόνο ανήλθε ο Φρειδερίκος Β΄ Χοενστάουφεν.
Ο βασιλιάς Ιωάννης ο Ακτήμων αναγκάστηκε να εγκαταλείψει οριστικά το μεγαλύτερο τμήμα των κτήσεών του στο γαλλικό έδαφος, σύμφωνα με τη συνθήκη του Σινόν. Το γεγονός επιβεβαίωσε την κατάρρευση της Ανδεγαυικής αυτοκρατορίας. Αυτή η ήττα ήταν μια από τις αιτίες συγκρούσεων μεταξύ των βασιλείων της Αγγλίας και της Γαλλίας, που οδήγησαν στον Εκατονταετή Πόλεμο. Η ήττα στο Μπουβίν άλλαξε για πάντα την πολιτική κατάσταση στην Αγγλία, καθώς ο Ιωάννης αποδυναμώθηκε τόσο πολύ που οι δυσαρεστημένοι βαρόνοι του τον ανάγκασαν να συμφωνήσει στη Μάγκνα Κάρτα τον επόμενο χρόνο 1215.
Οι κόμητες Φερδινάνδος της Φλάνδρας και Ρενώ της Βουλώνης με πολλούς ιππότες τους συνελήφθησαν και φυλακίστηκαν.
Η ισορροπία δυνάμεων μετατοπίστηκε, με τους πάπες του 13ου αιώνα να αναζητούν όλο και περισσότερο την υποστήριξη του ισχυρού βασιλείου της Γαλλίας. Ο Φίλιππος Αύγουστος σημείωσε αξιόλογη επιτυχία στην επέκταση των εδαφών του και μέχρι το τέλος της βασιλείας του, το 1223, έθεσε τα θεμέλια για την εποχή της υπεροχής του οίκου των Καπετιδών στην Ευρώπη που σηματοδότησε μεγάλο μέρος του Ύστερου Μεσαίωνα, αλλά επίσης και του απολυταρχισμού που καθόρισε το Παλαιό Καθεστώς της Γαλλίας.
Παραπομπές
Κατηγορία:Μεσαιωνική Γαλλία Κατηγορία:Ιστορία της Γαλλίας Κατηγορία:Μάχες του Μεσαίωνα
Θέμης Μάνεσης
Ο Θέμης Μάνεσης (Αθήνα, 18 Ιουλίου 1945 – 22 Φεβρουαρίου 2017) ήταν Έλληνας ηθοποιός του θεάτρου, του κινηματογράφου και της τηλεόρασης.
Αποφοίτησε από τη θεατρική σχολή του Κώστα Μιχαηλίδη το 1969 και πραγματοποίησε την πρώτη του θεατρική εμφάνιση με τον θίασο των Νίκου Ρίζου, Κώστα Βουτσά, Μάρως Κοντού και Γιάννη Βογιατζή σε ηλικία μόλις 25 ετών. Από τις συμμετοχές του σε παραστάσεις ξεχωρίζει η συνεργασία του με το Κεντρικό Θέατρο Βορείου Ελλάδος (2000) στον Πλούτο του Αριστοφάνη, όταν υποδύθηκε το ρόλο του Συκοφάντη. Πρωταγωνίστησε σε πολλές κινηματογραφικές ταινίες, βιντεοταινίες, ενώ υπήρξε και συμπαρουσιαστής στο τηλεοπτικό παιχνίδι Κόντρα Πλακέ που παρουσίαζε ο Σπύρος Παπαδόπουλος (1996). Επίσης, σε θεατρικές παραστάσεις που προβλήθηκαν από την τηλεόραση, όπως «Η Χαρτοπαίχτρα», «Υπόγειο» κ.ά. Χαρακτηριστικός ήταν ο ρόλος του στο σίριαλ Οι αυθαίρετοι, όπου υποδυόταν έναν «μάγκα» φορτηγατζή. Η τελευταία του εμφάνιση στην τηλεόραση πραγματοποιήθηκε στη σειρά Μην αρχίζεις τη μουρμούρα το 2014.
Απεβίωσε από καρδιακή ανακοπή στις 22 Φεβρουαρίου του 2017, σε ηλικία 72 ετών. Κηδεύτηκε σε στενό οικογενειακό κύκλο στο νεκροταφείο Χαλανδρίου χωρίς δημοσιογραφους και κάμερες.
Παραπομπές
Κατηγορία:Έλληνες άνδρες ηθοποιοί τηλεόρασης Κατηγορία:Έλληνες άνδρες ηθοποιοί θεάτρου Κατηγορία:Έλληνες άνδρες ηθοποιοί κινηματογράφου
Πολέν (Κοιλάδα της Αόστα)
Το Πολέν (γαλλικά: Pollein, βαλντοταίν: Polèn ή Pollèn) είναι αλπικός ιταλικός δήμος της περιφέρειας της Κοιλάδας της Αόστα.
Παραπομπές
Κατηγορία:Δήμοι της Κοιλάδας της Αόστα
Περλό
Το Περλό (γαλλικά: Perloz, βαλντοταίν: Pèrlo ) είναι αλπικός ιταλικός δήμος του νοτιοανατολικού τμήματος της περιφέρειας της Κοιλάδας της Αόστα, εντός του κάτω τμήματος της Κοιλάδας του Λις.
Παραπομπές
Κατηγορία:Δήμοι της Κοιλάδας της Αόστα
Δόξα Πειραιά
Το όνομα Δόξα Πειραιά μπορεί να αναφέρεται:
Μάχη στον Άγιο Σώστη
Η μάχη στον Άγιο Σώστη εντάσσεται στο πλαίσιο της Ελληνικής Επανάστασης του 1821. Διεξήχθη μεταξύ των Ελλήνων, υπό την αρχηγία του Νικηταρά και άλλων οπλαρχηγών, και του τουρκικού στρατού του Δράμαλη πασά. Αποτελεί τμήμα της μάχης των Δερβενακίων –στην ουσία είναι η δεύτερη φάση της– και έληξε με συντριβή των οθωμανικών δυνάμεων.
Η εκστρατεία του Δράμαλη
Κύριο λήμμα: Εκστρατεία του Δράμαλη
Το 1822, ο Μαχμούτ Πασάς Δράμαλης στάλθηκε από τον σουλτάνο για να καταπνίξει την Ελληνική Επανάσταση, που επικρατούσε στην κυρίως Ελλάδα. Ξεκίνησε την εκστρατεία του με πολυάριθμο στρατό από τη Θεσσαλία και σε σύντομο χρονικό διάστημα διέσχισε τη Στερεά Ελλάδα, χωρίς να βρει ουσιαστική αντίσταση. Ύστερα, πέρασε στην Πελοπόννησο, και αφού κατέλαβε το φρούριο του Ακροκορίνθου -που εγκαταλείφθηκε χωρίς μάχη από τους Έλληνες- προέλασε μέχρι το Άργος, στου οποίου τη μακρά και επίπονη για τον στρατό του πολιορκία επιδόθηκε. Τελικά, οι πολιορκημένοι στο Άργος διενέργησαν έξοδο στις 22 Ιουλίου του 1822. αριστερά|μικρογραφία|Ο αρχιστράτηγος [[Θεόδωρος Κολοκοτρώνης, που οργάνωσε την άμυνα των Ελλήνων εναντίον του Δράμαλη.]]
Η μάχη των Δερβενακίων
Ο Κολοκοτρώνης, έφτασε στα Δερβενάκια το πρωί της 26ης Ιουλίου και έστειλε ελληνικά σώματα να καταλάβουν κοντινές στα στενά θέσεις. Παράλληλα, τοποθέτησε τις ελληνικές δυνάμεις με τέτοιο τρόπο στην περιοχή Αγριλόβουνο, ώστε οι Τούρκοι, φοβούμενοι πως εκεί υπήρχε πολυάριθμος ελληνικός στρατός κατευθύνθηκαν στα Δερβενάκια, όπου βρισκόταν κρυμμένος ο κύριος όγκος των δυνάμεων του Κολοκοτρώνη. Λίγο πριν από τη δύση του ηλίου της ίδιας ημέρας, ενώ οι Τούρκοι είχαν αρχίσει να διέρχονται από το πέρασμα, δόθηκε το σύνθημα της επίθεσης από τον Κολοκοτρώνη. Άρχισε μια πραγματική σφαγή των διερχόμενων οθωμανικών δυνάμεων.
Η μάχη στον Άγιο Σώστη
αριστερά|μικρογραφία|Μακέτα του αναπαριστά τη [[Μάχη των Δερβενακίων|μάχη στα Δεβενάκια (Αθήνα, Πολεμικό Μουσείο).]] Οι Τούρκοι, άρχισαν να υποχωρούν άτακτα προς τον γειτονικό λόφο και το πέρασμα του Αγίου Σώστη, όπου δεν υπήρχαν ελληνικά στρατεύματα. Αρκετοί από αυτούς κατάφεραν να διαφύγουν, κατέφθασαν όμως ελληνικά επικουρικά σώματα, διοικούμενα από τον Νικηταρά, τους Φλεσσαίους και άλλους οπλαρχηγούς. Οι μονάδες αυτές, τοποθετήθηκαν κοντά στη μονή του Αγίου Σώζωντος, στην κορυφή του λόφου. Αμέσως άρχισε σκληρή  επίθεση εναντίον των Τούρκων, με προεξάρχοντα τον Νικηταρά. Κατ’ αυτόν τον τρόπο οι οθωμανικές δυνάμεις βρέθηκαν κυκλωμένες από τα ελληνικά σώματα, καθώς ενώ οι δυνάμεις του Νικηταρά έβαλλαν εναντίον τους από τον Άγιο Σώστη (ανατολικά), το ίδιο έκαναν και οι δυνάμεις του Αντώνη Κολοκοτρώνη από δυτικά. Ο Νικηταράς, δεν περιορίστηκε μόνο στην εκ του ασφαλούς επίθεση από την πλαγιά του λόφου. Δίνοντας ο ίδιος το σύνθημα, επιτέθηκε στο εσωτερικό της χαράδρας του Αγίου Σώστη, απ’ όπου διέρχονταν οι Τούρκοι. Ακολούθησε πολύ μεγάλη φθορά των οθωμανικών στρατευμάτων, που προσπαθούσαν μάταια να διαφύγουν εγκαταλείποντας τα μεταγωγικά ζώα, κάθε είδους προμήθειες και πολύτιμο οπλισμό. Πολλοί στρατιώτες του Δράμαλη, στην προσπάθεια να διασωθούν γκρεμίζονταν από τα βράχια. Ο Νικηταράς, λέγεται πως σε αυτή τη μάχη άλλαξε τέσσερα σπαθιά, αφού τα τρία έσπασαν από την ορμή του. Τελικά, οι εναπομείναντες Τούρκοι, κατά το βράδυ, όταν οι Έλληνες εγκατέλειψαν τον Άγιο Σώστη, κατάφεραν να εξέλθουν από το στενό σε άθλια κατάσταση.
Απολογισμός
Η μάχη στον Άγιο Σώστη, όπως και η μάχη στα Δερβενάκια, εξελίχθηκε σε αφανισμό των τουρκικών δυνάμεων. Στις 27 Ιουλίου, η χαράδρα του Αγίου Σώστη ήταν γεμάτη από τα υπολείμματα της άλλοτε περίφημης στρατιάς του Δράμαλη. Σ’ αυτήν βρίσκονταν δεκάδες υποζύγια νεκρά, ημιθανή ή ζωντανά, καθώς και κάθε είδους πολύτιμα λάφυρα. Εκεί μάλιστα, εντοπίσθηκε και το θησαυροφυλάκιο του οθωμανικού στρατού, που περιείχε 2-3 εκατομμύρια γρόσια. Οι Έλληνες στρατιώτες, συνέλεξαν υπερβολικά μεγάλες ποσότητες λαφύρων, κάτι που μείωσε και το ενδιαφέρον τους για τη μάχη, από ένα σημείο και μετά. Οι απώλειες των Τούρκων, όμως, ήταν βαριές και σε έμψυχο δυναμικό. Συνολικά, και από τα δύο μέτωπα (Δερβενάκια – Άγιος Σώστης), σκοτώθηκαν 2.500-3.000 άνδρες. Τελικά, τα υπολείμματα του τεράστιου οθωμανικού στρατού, αφού δέχθηκαν κι άλλα πλήγματα από τους αμυνόμενους Έλληνες, επέστρεψαν στην Κόρινθο, όπου πέθανε και ο ίδιος ο Δράμαλης.
Πηγές
Αγιο Σωστη
Τάσος Δουβίκας
Αστέρας Τρίπολης
Ο Δουβίκας έκανε το επαγγελματικό του ντεμπούτο στις 19 Αυγούστου 2017, σε μία εντός έδρας ήττα με 1-2 εναντίον του ΠΑΣ Γιάννινα, όπου έπαιξε ως αναπληρωματικός. Στις 26 Οκτωβρίου, σημείωσε το πρώτο του επαγγελματικό γκολ, σε μία νίκη με 2-1 επί των Χανίων για το Κύπελλο Ελλάδας 2017-18. Στις 26 Νοεμβρίου, σκόραρε στην εντός έδρας νίκη με 2-0 επί του Λεβαδειακού, συμβάλλοντας έτσι στην τρίτη διαδοχική νίκη της ομάδας. Στις 2 Δεκεμβρίου, σκόραρε στην άνετη εντός έδρας νίκη με 4-0 επί του Πλατανιά.
Στις 18 Δεκεμβρίου, σκόραρε στην εκτός έδρας νίκη με 0-4 επί του Απόλλωνα Παραλιμνίου για το Κύπελλο Ελλάδας 2018-19.
Ουτρέχτη
Τον Απρίλιο του 2021, υπέγραψε τετραετές συμβόλαιο με την ολλανδική Ουτρέχτη έναντι ποσού άνω του 1.00.000 ευρώ. Τη σεζόν 2021-22 ο Τάσος Δουβίκας έχει σκοράρει συνολικά 10 φορές. Έχει πετύχει 9 γκολ στο πρωτάθλημα της Ολλανδίας, Eredivisie, καθώς και ένα γκολ στο KNVB Beker, το εγχώριο κύπελλο. Την επόμενη χρονιά σκόραρε 19 φορές αγώνες πρωταθλήματος και είχε 4 ασίστ και αναδείχθηκε σε πρώτο σκόρερ του πρωταθλήματος από κοινού με τον Τσάβι Σίμονς.
Εθνική ομάδα
Έχει υπάρξει διεθνής με τις «μικρές» Εθνικές Ελλάδας Νέων (10 συμ., 8 γκολ) και Ελπίδων (5 συμ.).
Κλήθηκε στην Εθνική Ελλάδας ανδρών για τους προκριματικούς αγώνες με την Ισπανία και τη Γεωργία για το Παγκόσμιο Κύπελλο στο Κατάρ. Έκανε το ντεμπούτο του με την εθνική στις 28 Μαρτίου του 2021, στα πλαίσια του φιλικού αγώνα απέναντι στην Ονδούρα στο γήπεδο της Τούμπας.
Εξωτερικοί σύνδεσμοι
Κατηγορία:Έλληνες ποδοσφαιριστές Κατηγορία:Επιθετικοί ποδοσφαιριστές Κατηγορία:Ποδοσφαιριστές Εθνικής Ελλάδας Κ19 Κατηγορία:Ποδοσφαιριστές Εθνικής Ελλάδας Κ21 Κατηγορία:Ποδοσφαιριστές Εθνικής Ελλάδος Κατηγορία:Ποδοσφαιριστές Αστέρα Τρίπολης Κατηγορία:Ποδοσφαιριστές Σούπερ Λιγκ Ελλάδας Κατηγορία:Ποδοσφαιριστές Βόλου Ν.Π.Σ. Κατηγορία:Ποδοσφαιριστές ΦΚ Ουτρέχτη Κατηγορία:Ποδοσφαιριστές Έρεντιβιζι Κατηγορία:Ξένοι ποδοσφαιριστές στην Ολλανδία Κατηγορία:Έλληνες ποδοσφαιριστές στο εξωτερικό
Μαρία Ολυμπία της Ελλάδας
Η Μαρία-Ολυμπία της Ελλάδας και της Δανίας (Νέα Υόρκη 25 Ιουλίου 1996) είναι μοντέλο, πριγκίπισσα της Βασιλικής οικογένειας της Δανίας και μέλος της τέως βασιλικής οικογένειας της Ελλάδος. Είναι το μεγαλύτερο παιδί του πρίγκιπα Παύλου, και της Μαρί Σαντάλ Μίλλερ.
Βιογραφικά στοιχεία
Γεννήθηκε στη Νέα Υόρκη από τους Παύλο πρώην διάδοχο της Ελλάδος και Μαρί Σαντάλ Μίλλερ. Οι παππούδες της από τη μεριά του πατέρα της είναι ο Κωνσταντίνος Β΄ της Ελλάδας και η Άννα-Μαρία της Δανίας, που ήταν ο τελευταίος Βασιλιάς και η Βασίλισσα των Ελλήνων, ενώ ο παππούς από τη πλευρά της μητέρας της είναι ο επιχειρηματίας Ρόμπερτ Γουόρεν Μίλερ. Βαφτίστηκε στις 22 Δεκεμβρίου του 1996 στην Κωνσταντινούπολη. Δύο από τους τέσσερεις αναδόχους της είναι η θεία της πριγκίπισσα Αλεξία και ο Βασιλιάς Κάρολος Γ΄ του Ηνωμένου Βασιλείου (τότε ακόμη Πρίγκιπας της Ουαλίας).
Η οικογένειά της εγκαταστάθηκε στο Λονδίνο, όπου πέρασε την παιδική της ηλικία. Σπούδασε ιστορία της τέχνης, θέατρο, φωτογραφία, και γραφιστική. Εργάστηκε ως μαθητευόμενη στο Dior's couture τμήμα, στην ηλικία των 17 ετών. Το 2016 σπούδασε φωτογραφία στο Parsons School of Design στη Νέα Υόρκη.
Αποκάλυψε ότι έχει δυσλεξία σε μια συνέντευξη με το περιοδικό Tatler.
Καριέρα
Έχει εργαστεί ως μοντέλο για τις Teen Vogue, "Town & Country", Tatler, Γεια σας!, ¡Hola!, και W. Τον Ιούνιο του 2017, η Μαρία-Ολυμπία περπάτησε στην πασαρέλα για τον οίκο Dolce & Gabbana.
Καταγωγή
Από την πλευρά του πατέρα της είναι μέλος της τέως Ελληνικής Βασιλικής Οικογένειας και της Δανέζικης Βασιλικής Οικογένειας. Ο πατρικός προ-προ-παππούς της Μαρίας - Ολυμπίας, ο Κωνσταντίνος ο Α΄ της Ελλάδας, ήταν γιος του Γεωργίου Α ' της Ελλάδας, του οποίου ο πατέρας ήταν o Χριστιανός Θ' της Δανίας.Ως απόγονος της αρσενικής γραμμής του Βασιλιά Χριστιανού Θ', κατέχει τον τίτλο της Πριγκίπισσας της Δανίας.
Η μητέρα της είναι η κόρη του Aμερικανού - γεννημένου Βρετανού- δισεκατομμυριούχου Ρόμπερτ Γουόρεν Μίλλερ και της συζύγου του από το Εκουαδόρ, Μαρί Σαντάλ Pesantes. Ο μητρικός παππούς της Μαρίας - Ολυμπίας είναι απόγονος του Mayflower και συνδέεται με τη Βρετανική Βόρεια Αμερικάνικη αποικιοκρατική ελίτ. Η οικογένειά του ισχυρίζεται ότι κατάγεται από τον Ερρίκο Α' της Αγγλίας, τον Λουδοβίκο Δ' της Γαλλίας, και τον Γουλιέλμο Α' της Σκωτίας.
Αναφορές
Κατηγορία:Ελληνοαμερικανοί Κατηγορία:Πριγκίπισσες της Δανίας
Χασάν Ιμάμογλου
Ο Ιμάμογλου Χασάν του Αχμέτ (τουρκικά: Imamoglou Hasan, 1942-2014) ήταν Έλληνας μουσουλμάνος πολιτικός.
Βιογραφία
Γεννήθηκε το 1942.
Εργάστηκε ως δικηγόρος και έγινε γνωστός για το χιούμορ του και για το ότι είχε κλέψει τη γυναίκα του για να την παντρευτεί.
Ήταν υποψήφιος βουλευτής στις εκλογές του 1974 με την Εθνική Δημοκρατική Ένωση και έλαβε 3.547 ψήφους.
Πολιτεύτηκε ξανά με την Εθνική Παράταξη και εξελέγη βουλευτής Ροδόπης στις εκλογές του 1977.
Απεβίωσε από καρκίνο και κηδεύτηκε λιτά, σύμφωνα με την επιθυμία του, στις 22 Ιουνίου 2014. Ο γιος του, Τζιχάν, εξελέγη δημοτικός σύμβουλος με τον συνδυασμό του νικητή δημάρχου Γιώργου Πετρίδη και διορίστηκε Αντιδήμαρχος υποδομών και έργων στο Δήμο Κομοτηνής.
Παραπομπές
Κατηγορία:Βουλευτές Ροδόπης Κατηγορία:Βουλευτές εκλεγμένοι με την Εθνική Παράταξη
Φηγούς
Ονομασία
Ο δήμος, πήρε ίσως το όνομά του, όπως και στην περίπτωση του δήμου Φηγαίας, από το δέντρο με την ονομασία «φηγός», δηλαδή την οξιά (επιστημονική ονομασία: Fagus) ή άλλα παρόμοια δέντρα της οικογένειας των «Φηγοειδών» (επιστημονική ονομασία: Fagaceae), όπως τη βελανιδιά κ.α., το οποίο πιθανώς φυόταν στις εκτάσεις του δήμου.
Τοποθεσία του αρχαίου δήμου
Ο δήμος του Φηγούντος, ήταν δήμος των Μεσογείων. Η θέση του δήμου είναι άγνωστη, αβέβαιη και δεν έχει ταυτιστεί επακριβώς με κάποια σημερινή περιοχή. Κάποιοι ερευνητές τοποθετούν τον δήμο στη σημερινή θέση της περιοχής Νταού Πεντέλης.
Η συμμετοχή του δήμου στην αρχαία Βουλή
Ο δήμος, η ύπαρξη του οποίου επιβεβαιώνεται και από διάφορες επιγραφές, ως μέλος της Ερεχθηίδας φυλής, συμμετείχε με 1 βουλευτή στην αρχαία Βουλή των 500, κατά την πρώτη περίοδο (508 – 307/306 π.Χ.). Κατά τη δεύτερη (307/306 – 224/223 π.Χ.) και την τρίτη περίοδο (224/223 – 201/200 π.Χ.) ο δήμος αντιπροσωπευόταν επίσης με 1 βουλευτή στη Βουλή των 600. Κατά την τέταρτη (201/200 π.Χ. – 126/127) και την πέμπτη περίοδο (126/127 – 3ος αιώνας) είναι άγνωστος ο αριθμός βουλευτών–αντιπροσώπων του δήμου.
Οι κάτοικοι του Φηγούντος
Ο δημότης του αρχαίου Φηγούντος ονομαζόταν Φηγούσιος.
Προσωπικότητες από τον Φηγούντα
Υπήρξαν διάφοροι γνωστοί πολίτες από το δήμο του Φηγούντος, όπως ο βουλευτής Αλέξανδρος ο Φηγούσιος γιος του Δεξάνδρου, ο κληρούχος και βουλευτής της Σάμου Δημοτίων ο Φηγούσιος, ο βουλευτής Δημύλος ο Φηγούσιος γιος του Δημοκλέος, ο συμπρόεδρος, με βάση το διάταγμα των κληρούχων στη Σάμο, Διονυσόδωρος ο Φηγούσιος, ο γραμματέας, κατά πρυτανεία, Διόφαντος ο Φηγούσιος γιος του Διονυσόδωρου κ.α.
Πηγές – βιβλιογραφία
Πρωτογενείς πηγές
Δευτερογενείς πηγές
Εξωτερικοί σύνδεσμοι
Κατηγορία:Δήμοι της Αρχαίας Αττικής Κατηγορία:Αρχαία Αθήνα
Άνσκαρ Α΄ της Ιβρέας
Ο Άνσκαρ Α΄ της Ιβρέας (πέθανε τον Μάρτιο του 902), μαργράβος της Ιβρέας (888 - 902), και γενάρχης του Οίκου της Ιβρέας ήταν γιος του κόμη Αμεδαίου του Όσερετ με καταγωγή από τη Βαυαρία και με εδάφη στο Τέγκερνσι. Την περίοδο (877 - 879) διετέλεσε κόμης του Οσερέτ στη Βουργουνδία. Μετά την εκθρόνιση του Καρόλου του Παχύ υποστήριξε την άνοδο στον Φραγκικό θρόνο του Γουίδων Γ΄ του Σπολέτο (888), μετά την ενθρόνιση του Εύδη, κόμη των Παρισίων ο Άνσγκαρ πιστός στον Γουίδων τον ακολούθησε στις Άλπεις, από εκεί μετέβη στην Ιταλία και εξελέγη βασιλιάς. Ο Γουίδων αντάμειψε τον Άνσγκαρ για τις υπηρεσίες του με τη δημιουργία της μαργραβίας της Ιβρέας στα βορειοανατολικά του βασιλείου του και την παραχώρηση της στον ίδιον (888). Ο Άνσγκαρ ήταν σύμβουλος του Μπόζο της Προβηγκίας και αδελφός του Φούλκωνος, αρχιεπισκόπου του Ρεμς ενός φανατικού οπαδού της δυναστείας των Καρολιδών. Πολέμησε πάντοτε στο πλευρό του Γουίδων, όταν πέθανε (894) υποστήριξε τον γιο του Λαμβέρτου Β΄ του Σπολέτο στη διαδοχή, μετά τον πρόωρο θάνατο του Λαμβέρτου υποστήριξε τον Βερεγγάριο Α΄ της Ιταλίας και έγινε ένας από τους συμβούλους του. Το 896 ήταν ο μοναδικός που αντιστάθηκε στην επίθεση του Αρνούλφου της Καρινθίας στα βόρεια.
Οικογένεια
Το όνομα της συζύγου του είναι άγνωστο, αλλά είναι γνωστό το όνομα του γιου του:
Πηγές
Κατηγορία:Οίκος της Ιβρέας
Γεώργιος Παπαευθυμίου
Ο Γεώργιος Παπαευθυμίου του Βασιλείου (6 Ιουλίου 1920 - 1994) ήταν Έλληνας δικηγόρος και πολιτικός. Υπηρέτησε ως βουλευτής Καρδίτσας με την ΕΡΕ και αργότερα με την Εθνική Παράταξη και με τη Νέα Δημοκρατία.
Βιογραφία
Γεννήθηκε στο Αγναντερό Καρδίτσας και σπούδασε Νομικά. Άσκησε το επάγγελμα του δικηγόρου. Στις εκλογές του 1946 ήταν στο πλευρό του Αλέξανδρου Βαμβέτσου. Εξελέγη για πρώτη φορά βουλευτής στις εκλογές του 1958 με το κόμμα της ΕΡΕ. Μετά τη Μεταπολίτευση πολιτεύτηκε ως ανεξάρτητος στις εκλογές του 1974 και έλαβε 4.327 ψήφους. Εξελέγη βουλευτής Καρδίτσας με τη φιλοβασιλική Εθνική Παράταξη, το 1977. Εν συνεχεία προσχώρησε στη Νέα Δημοκρατία, με την οποία εξελέγη βουλευτής το 1981 (αντικατέστησε τον Δημήτρη Σιούφα που εξέπεσε από βουλευτής).
Παραπομπές
Κατηγορία:Βουλευτές Καρδίτσας Κατηγορία:Βουλευτές εκλεγμένοι με την ΕΡΕ Κατηγορία:Βουλευτές εκλεγμένοι με την Εθνική Παράταξη Κατηγορία:Βουλευτές εκλεγμένοι με τη Νέα Δημοκρατία
Επαναστατημένη γενιά
Η Επαναστατημένη γενιά (πρωτότυπος τίτλος: if....) είναι βρετανική δραματική ταινία του 1968, παραγωγής και σκηνοθεσίας Λίντσεϊ Άντερσον, η οποία σατιρίζει τη ζωή στα δημόσια σχολεία της Βρετανίας. Είναι διάσημη για την απεικόνιση μιας άγριας εξέγερσης σε ένα φανταστικό οικοτροφείο αγοριών, η ταινία που κρίθηκε ακατάλληλη γυρίστηκε κατά τη διάρκεια των διαμαρτυριών στη Γαλλία το Μάη του 1968 από έναν σκηνοθέτη ο οποίος ήταν στενά συνδεδεμένος με την αντικουλτούρα της δεκαετίας του 1960.
Στην ταινία πρωταγωνιστεί ο Μάλκολμ ΜακΝτάουελ (Malcolm McDowell) στον πρώτο του ρόλο στην οθόνη και πραγματοποιεί την πρώτη εμφάνιση του ως Mick Travis, που ήταν ένας χαρακτήρας καθημερινού ανθρώπου στις ταινίες του Άντερσον. Ο Richard Warwick, η Christine Noonan, ο David Wood και ο Robert Swann επίσης εμφανίζονται στη ταινία.
Παραπομπές
Κατηγορία:Ταινίες του 1968 Κατηγορία:Βρετανικές ταινίες Κατηγορία:Αγγλόφωνες ταινίες Κατηγορία:Νικητές Χρυσού Φοίνικα Κατηγορία:Ταινίες παραγωγής Paramount Pictures Κατηγορία:Ταινίες ενηλικίωσης Κατηγορία:Βρετανικές σατιρικές ταινίες Κατηγορία:Βρετανικές εφηβικές δραματικές ταινίες
Παναθηναϊκός αμφορέας (Εθνικό Αρχαιολογικό Μουσείο αρ. 20048)
Ο Παναθηναϊκός αμφορέας που φιλοξενείται στο Εθνικό Αρχαιολογικό Μουσείο με αριθμό καταλόγου 20048, είναι αρχαιολογικό εύρημα από την Ερέτρια.
Περιγραφή
Η έμπροσθεν όψη είναι διακοσμημένη με τη θεά Αθηνά Πρόμαχο. Κρατάει ασπίδα και κραδαίνει δόρυ, ενώ στηρίζεται στο μπροστινό πόδι. Δεξιά και αριστερά υψώνονται οι δύο ακανθωτοί κίονες. Στον αριστερό κίονα μια Νίκη κάνει ένα βήμα εμπρός. Δίπλα στον αριστερό κίονα βρίσκεται η επιγραφή «των Αθένεθεν άθλων», ενώ δίπλα στον δεξιό κίονα, το όνομα του επώνυμου άρχοντα «Χαρικλείδη» χρονολογεί τον αμφορέα στο έτος 363/62 π.Χ..
Πηγές
Κατηγορία:αρχαϊκή τέχνη Κατηγορία:Μελανόμορφος ρυθμός Κατηγορία:Παναθηναϊκός αμφορέας Κατηγορία:Εθνικό Αρχαιολογικό Μουσείο 363 Κατηγορία:Αρχαιολογικά ευρήματα στην Εύβοια
Σκλάβες Πάτμου
Οι Σκλάβες είναι δύο βραχονησίδες στα Δωδεκάνησα και την Πάτμο, οι οποίες βρίσκονται ανατολικά του νησιού και βόρεια της νησίδας Χιλιομόδι. Η πρώτη και πιο δυτικά προς την Πάτμο είναι η Σκλάβα ή Σκλάβος 37.32269°N, 26.59802°W και η δεύτερη και ανατολικότερα είναι η Σκλαβοπούλα 37.32366°N, 27.60416°W με έκταση 0,0122 και 0,0026 τ.χλμ. αντίστοιχα. Αναφέρονται επίσημα για πρώτη φορά ως οικισμός το 2011 και σύμφωνα με την απογραφή του 2011 στο νησί δεν υπάρχουν μόνιμοι κάτοικοι ενώ διοικητικά ανήκουν στον δήμο Πάτμου
Παραπομπές
Σκλαβες
Τόμι Ραμόν
Ο Thomas Erdelyi (γεννημένος ως Tamás Erdélyi, 29 Ιανουαρίου 1949  - 11 Ιουλίου 2014), γνωστός  ως Τομι Ραμόν, ήταν  ουγγρό-αμερικανός  παραγωγός, μουσικός και τραγουδοποιός. Ήταν ο ντράμερ του punk rock συγκροτήματος  Ramones για τα πρώτα τέσσερα χρόνια της ύπαρξης της μπάντας και ήταν από τα πρώτα  μέλη των Ramones που διατήρησε το μεγαλύτερο χρονικό διάστημα.
Ιστορικό
Ο Tamás Erdélyi γεννήθηκε στις 29 Ιανουαρίου 1949,  στη Βουδαπέστη, Ουγγαρία. Οι Εβραίοι γονείς του ήταν επαγγελματίες φωτογράφοι  που επέζησαν από το Ολοκαύτωμα με το να είναι κρυμμένοι από τους γείτονες. Πολλοί από τους συγγενείς του σκοτώθηκαν από τους Ναζί.
Η οικογένεια του έφυγε από την Ουγγαρία κατά την Ουγγρική Επανάσταση του 1956. Το 1957 μετανάστευσε με την οικογένειά του στις Ηνωμένες Πολιτείες. Αρχικά εγκαθιστώντας στο Νότιο Μπρονξ, η οικογένεια μεταφέρθηκε στο μεσόγειο προάστιο του Forest Hills στο Queens της Νέας Υόρκης. Το Verona Estates στο Forest Hills ήταν ο τόπος όπου μεγάλωσε ο Tamás και αργότερα το χαρακτηρίσε ως «Home sweet home». Αλλάξε το όνομά του στο Thomas Erdelyi.
Στο γυμνάσιο, ο Tommy έπαιξε κιθάρα σε μια garage rock μπάντα της δεκαετίας του '60, με το όνομα Tangerine Puppets,, με έναν συμμαθητή κι κιθαρίστα, John Cummings, τον μελλοντικό Johnny Ramone. Μετά την αποφόρτιση από το σχολείο, στα 18,  άρχισε να εργάζεται ως βοηθός μηχανικού στο στούντιο Record Plant, όπου εργάστηκε για την παραγωγή το 1970,του   Jimi Hendrix άλμπουμ Band of Gypsys.
Παραγωγός και ντράμερ για τους Ramones
Όταν οι Ramones συναντήθηκαν για πρώτη φορά μαζί με τον Johnny Ramone στην κιθάρα, τον Dee Dee Ramone στο μπάσο και τον Joey Ramone στα τύμπανα, ο Erdelyi έπρεπε να είναι  μάνατζερ, αλλά  έγινε  ντράμερ του συγκροτήματος όταν ο Joey έγινε ο  τραγουδιστής, αφού συνειδητοποίησε ότι δεν μπόρεσε να συμβαδίσει με τους ταχύτερους ρυθμούς των Ramones. "Ο Tommy Ramone, ο οποίος μας μανατζάρε, τελικά έπρεπε να καθίσει πίσω από τα τύμπανα, γιατί κανείς άλλος δεν το θέλησε", αργότερα υπενθύμισε ο Ντι Ντι.
Έμεινε ως ντράμερ από το 1974 έως το 1978, παίζοντας και συν-παράγει τα τρία πρώτα άλμπουμ τους, Ramones, Leave Home και Rocket to russia, καθώς και το live άλμπουμ It's Alive. Η τελευταία του εμφάνιση ως ντράμερ των Ramones ήταν στο Johnny Blitz όφελος στο CBGB στη Νέα Υόρκη στις ΗΠΑ στις 4 Μαΐου 1978.
Ασθένεια και θάνατος
Ο Ramone πέθανε στο σπίτι του στο Ridgewood, Queens, Νέα Υόρκη στις 11 Ιουλίου 2014, ηλικίας 65 ετών. Είχε λάβει περίθαλψη στο νοσοκομείο μετά από ανεπιτυχή θεραπεία για καρκίνο του χοληφόρου πόρου.
Στο The Independent, η Loulla-Mae Eleftheriou-Smith έγραψε ότι "πριν ο Tommy εγκαταλείψει τη σύνθεση, οι Ramones είχαν γίνει ήδη μία από τις πιο σημαντικές punk μπάντες της ημέρας, παίζοντας στο περίφημο CBGB στην περιοχή Bowery της Νέας Υόρκης και περιοδεύοντας για κάθε άλμπουμ αδιάκοπα ". Απαντώντας στον θάνατο του Ramone, ο επίσημος λογαριασμός του Twitter είχε tweeting προηγούμενα αποσπάσματα από τα μέλη του συγκροτήματος, συμπεριλαμβανομένου του 1976 σχόλιό του ότι η Νέα Υόρκη ήταν το «τέλειο μέρος για να μεγαλώσουν νευρωτικά». Πρόσθεσε: "Ένας από τους λόγους που οι Ramones ήταν τόσο μοναδικοί και πρωτότυπες ήταν ότι ήταν τέσσερις πρωτότυπες, μοναδικές."
Γράφοντας στο Variety, ο Cristopher Morris δήλωσε: "Η κίνηση του Τόμι, με υψηλή ενέργεια, ήταν ο στρόβιλος που τροφοδοτούσε το δυναμικό ήχο.
Παραπομπές
Κατηγορία:Πρόσωπα ουγγρικής καταγωγής Κατηγορία:Αμερικανοί μουσικοί Κατηγορία:Αμερικανοί τραγουδοποιοί
Πον-Σαιν-Μαρτέν (Κοιλάδα της Αόστα)
Το Πον-Σαιν-Μαρτέν (γαλλικά: Pont-Saint-Martin, βαλντοταίν: Pon Sèn Marteun, πεδεμοντιακά: Pont San Martìn) είναι αλπικός ιταλικός δήμος του νοτιοανατολικού τμήματος της περιφέρειας της Κοιλάδας της Αόστα.
Παραπομπές
Κατηγορία:Δήμοι της Κοιλάδας της Αόστα
Απόστολος Φρόνιμος
Ο Απόστολος Φρόνιμος ήταν Έλληνας πολιτικός.
Βιογραφικά στοιχεία
Γεννήθηκε στη Ζαγορά Πηλίου και σπούδασε ιατρική στην Πίζα. Με την επιστροφή του στη Ζαγορά εξελέγη δημογέροντας αυτής.
Εξελέγη βουλευτής Βόλου στις εκλογές του 1881
Παραπομπές
Κατηγορία:Βουλευτές Βόλου
Πονμποζέ
Παραπομπές
Κατηγορία:Δήμοι της Κοιλάδας της Αόστα
Αργύριος Κανταρτζής
Ο Αργύριος Κανταρτζής ήταν Έλληνας πολιτικός.
Βιογραφικά στοιχεία
Γεννήθηκε στο Ξηροχώρι Ευβοίας. Συμμετείχε ενεργά στην επανάσταση του 1878.
Εξελέγη βουλευτής Βόλου στις εκλογές του 1892
Απεβίωσε το 1901. Γιος του ήταν ο Κωνσταντίνος Κανταρτζής.
Παραπομπές
Κατηγορία:Βουλευτές Βόλου
Κωνσταντίνος Οικονομόπουλος
Ο Κωνσταντίνος Οικονομόπουλος του Ιωάννη (1929 - 2004) ήταν Έλληνας δικηγόρος και πολιτικός, βουλευτής Μεσσηνίας από το 1977 ως το 1981.
Βιογραφία
Εκλέχθηκε βουλευτής Μεσσηνίας με την βασιλόφρονα Εθνική Παράταξη στις εκλογές του 1977.
Πέθανε σε ηλικία 75 ετών τον Απρίλιο του 2004. Κηδεύτηκε από τον ιερό ναό Αγίου Γεωργίου στην Αρσινόη Μεσσηνίας στις 29 Απριλίου 2004.
Ήταν παντρεμένος με την Αλεξάνδρα Μακρή και απέκτησαν 2 γιούς και μια εγγονή.
Παραπομπές
Κατηγορία:Βουλευτές Μεσσηνίας Κατηγορία:Βουλευτές εκλεγμένοι με την Εθνική Παράταξη
Μπαστάτικα
Τα Μπαστάτικα είναι χωριό της νότιας Κέρκυρας 44 χλμ. από την πόλη της Κέρκυρας και γειτονεύει με το χωριό Νεοχώρι. Το χωριό υπάρχει από το 1880 και έχει πάρει το όνομά του από το επίθτο Μπάστας. Το επίθετο μάλλον έχει καταγωγή από την περιοχή Μπαστιά στη Σαγιάδα Θεσπρωτίας.
Το επώνυμο εμφανίζεται στην περιοχή Μπαστάτικα κοντά στο Παλαιοχώρι και το Νεοχώρι από το 1542.
Το χωριό αριθμούσε το 1920, 79 κατοίκους ενώ το 1961 ο πληθυσμός του έφτασε του 176. Μετά το νόμο Καποδίστρια το χωριό ανήκει στον Δήμο Νότιας Κέρκυρας..
Κατηγορία:Χωριά της Κέρκυρας
Κωνσταντίνος Κανταρτζής
Ο Κωνσταντίνος Κανταρτζής ήταν Έλληνας πολιτικός.
Βιογραφικά στοιχεία
Ήταν γιος του Αργυρίου Κανταρτζή. Εξελέγη βουλευτής Βόλου στις εκλογές του 1905.
Παραπομπές
Κατηγορία:Βουλευτές Βόλου
Μεταρρύθμιση Τοπικής Αυτοδιοίκησης (Κύπρος)
Μεταρρύθμιση Τοπικής Αυτοδιοίκησης ονομάζεται ο κυπριακός νόμος, με τον οποίο μεταρρυθμίστηκε η διοικητική διαίρεση της Κύπρου το 2022 (με εφαρμογή το 2024). Δημιουργήθηκαν 20 νέοι δήμοι από συγχωνεύσεις προηγούμενων δήμων και κοινοτήτων, όπως και 28 συμπλέγματα κοινοτήτων. Επιπλέον, καθορίστηκε ο τρόπος εκλογής των οργάνων και οι αρμοδιότητές τους.
Βασικές διατάξεις
Η γενικότερη φιλοσοφία του νόμου είναι η αναγκαστική συνένωση των των υπαρχόντων μικρών δήμων και κοινοτήτων σε μεγαλύτερους δήμους. Επιπλέον, δημιουργούνται συμπλέγματα κοινοτήτων. Ο αριθμός των δήμων μειώθηκε από 30 σε 20. Η μεταρρύθμιση δεν αφορούσε τους κατεχόμενους δήμους.
Συμπλέγματα κοινοτήτων
Δημιουργήθηκαν 28 συμπλέγματα κοινοτήτων στις περιοχές που ελέγχονται από την Κυπριακή Δημοκρατία.
Παραπομπές
Κατηγορία:Διοικητική διαίρεση της Κυπριακής Δημοκρατίας Κατηγορία:Μεταρρυθμίσεις στην Κύπρο
Ποντέ (Κοιλάδα της Αόστα)
Το Ποντέ (γαλλικά: Pontey, βαλντοταίν: Pounté) είναι αλπικός ιταλικός δήμος της περιφέρειας της Κοιλάδας της Αόστα.
Παραπομπές
Κατηγορία:Δήμοι της Κοιλάδας της Αόστα
Απτουραχμανλή
Κτίστηκε γύρω στο 1840-1845 από κατοίκους της Αργυρούπολης του Πόντου, σε περιοχή πεδινή και εύφορη. Αρχικά αποτελούνταν από 300 οικογένειες. Τον οικισμό διαπερνούσε χείμαρρος που τον χώριζε σε δύο μαχαλάδες (συνοικίες), τον βόρειο και τον νότιο. Πολιούχοι ήταν ο Άγιος Κωνσταντίνος και η Αγία Ελένη. Στο χωριό υπήρχε διθεσιο δημοτικό σχολείο. Στις 21 Μαΐου κάθε χρόνο τελούνταν παλαιστικοί αγώνες καθώς οι κάτοικοι του οικισμού ήταν φημισμένοι για τις παλαιστικές τους ικανότητες.
Ο οικισμός εγκαταλείφθηκε το 1923 με την ανταλλαγή των πληθυσμών. Οι οικογένειες μετά την ανταλλαγή των πληθυσμών εγκαταστάθηκαν στην Ελλάδα στα χωριά Δυτικό Πέλλας και Λεκάνη Καβάλας.
Παναθηναϊκός αμφορέας (Εθνικό Αρχαιολογικό Μουσείο αρ. 20044)
Ο Παναθηναϊκός αμφορέας που φιλοξενείται στο Εθνικό Αρχαιολογικό Μουσείο με αριθμό καταλόγου 20044, είναι αρχαιολογικό εύρημα από την Ερέτρια.
Περιγραφή
Η έμπροσθεν όψη είναι διακοσμημένη με τη θεά Αθηνά Πρόμαχο. Παρουσιάζεται στη συνηθισμένη στάση με ασπίδα και δόρυ, αλλά λεπτή και ακίνητη. Αριστερά της υψώνεται ένας κίονας με την επιγραφή «Των Αθένεθεν άθλων», ενώ μια άλλη επιγραφή με το όνομα του επώνυμου άρχοντα «Καλλιμήδη» χρονολογεί τον αμφορέα στο έτος 360/59 π.Χ..
Στην όπισθεν άποψη η σκηνή περιγράφει τον αγώνα πάλης, στην οποία παίρνουν μέρος δύο παλαιστές, ενώ δεξιά ένας έφεδρος αθλητής περιμένει την έκβαση του αγώνα για να αναμετρηθεί με τον νικητή. Αριστερά εικονίζεται ο κριτής. Φοράει ιμάτιο και στεφάνι.
Πηγές
Κατηγορία:Αρχαϊκή τέχνη Κατηγορία:Μελανόμορφος ρυθμός Κατηγορία:Παναθηναϊκός αμφορέας Κατηγορία:Εθνικό Αρχαιολογικό Μουσείο 360 Κατηγορία:Αρχαιολογικά ευρήματα στην Εύβοια
Πρε-Σαιν-Ντιντιέ
Το Πρε-Σαιν-Ντιντιέ (γαλλικά: Pré-Saint-Didier, βαλντοταίν: Pré-Sèn-Lédjé ), κατά τη διάρκεια της περιόδου του Βασιλείου της Σαρδηνίας γνωστό ως Πρε-Σαιν-Ντιντιέ-λε-Μπαιν (γαλλικά: Pré-Saint-Didier-les-Bains), είναι αλπικός ιταλικός δήμος του άνω τμήματος της περιφέρειας της Κοιλάδας της Αόστα, ιδιαιτέρως γνωστός για τα λουτρά του.
Παραπομπές
Κατηγορία:Δήμοι της Κοιλάδας της Αόστα
Αστέριος Αμασείας
Ο Αστέριος Αμασείας ήταν χριστιανός επίσκοπος στην Αμάσεια και εκκλησιαστικός συγγραφέας. Έζησε στα τέλη του 4ου αιώνα και πέθανε περίπου το 414 με 415.
Βίος
Δεν υπάρχουν πολλές πληροφορίες σχετικά με τη ζωή του Αστέριου. Πότε και που γεννήθηκε δεν το γνωρίζουμε. Η πρώτη αναφορά γύρω από το πρόσωπό του γίνεται στην Ζ' Οικουμενική Σύνοδο. Στα χρόνια του αυτοκράτορα Ιουλιανού πρέπει να ήταν έφηβος,διότι σε ομιλία του περιγράφει με έντονα χρώματα τις αποστασίες των Χριστιανών κατά τους διωγμούς που είχε εξαπλύσει. Έτσι η γέννησή του τοποθετείται λίγο μετά το 340 μ.Χ μάλλον στην Καππαδοκία. Σπούδασε κοντά σε ένα διάσημο Σκύθη δάσκαλο στην Αντιόχεια. Οι επιμελημένες νομικές σπουδές του του εξασφάλισαν ανάλογη επαγγελματική σταδιοδρομία. Από τα ομιλητικά έργα του συμπεραίνουμε την επιμελημένη του μόρφωση, τη γνώση του ελληνορωμαϊκού κόσμου, της φιλοσοφίας, της ηθικολογίας του, της θρησκείας και των επιστημών του. Η έρευνα εντοπίζει επιρροές από τους Μέγα Βασίλειο, Γρηγόριο Θεολόγο, Γρηγόριο Νύσσης. Είναι επίσης χαρακτηριστικό της επιμελημένης του παιδείας το ότι ανοίγει την ομιλία του στην Αγία Ευφημίαν με το πρώην μεν, ω άνδρες, Δημοσθένην είχον εν χερσίν δεινόν. Ο Αστέριος μαθήτευσε κοντά στον ασκητή Ιουλιανό και έγινε και ηγούμενος μοναστηριού. Μεταξύ 380 και 390 έγινε επίσκοπος Αμασείας Πόντου, μετά το θάνατο του Ευλαλίου. Τα καθήκοντά του δεν τα άσκησε πέραν του 415 μ.Χ. Πέθανε σε πολύ μεγάλη ηλικία. περί τα 420
Απήχηση
Υπήρξε σχεδόν αγνοημένος από του συγχρόνους του και τους μεταγενεστέρους του. Όμως η Ζ' Οικουμενική Σύνοδοςτον 8ο αιώνα τον έφερε εκ νέου στην επιφάνεια όταν για να χρησιμοποιήσει την περιγραφή εικόνας του μαρτυρίου της αγίας Ευφροσύνης, αναφέρθηκε σε ομιλία του Αστέριου που την είχε συντάξει προς τιμήν της. Η ομιλία αυτή του Αστέριου συνιστούσε πολύτιμη μαρτυρία για την οφειλόμενη τιμή προς τις εικόνες.
Θεολογία
Τα ζέοντα θεολογικά θέματα της τριαδολογίας και της χριστολογίας που απασχολούν την Εκκλησία της εποχής του δεν τον απασχολούν. Αντίθετα ασχολείται με κοινωνικά θέματα όπως η φτώχεια, ο πλούτος, ο γάμος και η άδικη νομοθεσία σε βάρος των γυναικών. Για τον πλούτο αναφέρεται στη σωστή του χρήση από τον πλούσιο ο οποίος πρέπει να λειτουργεί ως οικονόμος αυτού. Συμπαραστέκεται στις γυναίκες οι οποίες υποφέρουν σε ένα γάμο που ο άντρας τους τις απατά και μένει ανεύθυνος, ενώ οι ίδιες τιμωρούνται αν διαπράξουν το ίδιο. Ο γάμος υφίσταται για σωφρονισμό των δύο φύλων και χάριν παιδοποιΐας. Επικρίνει ορισμένες συνήθειες-ευσεβιστικές καταχρήσεις των πλουσίων, όπως το να φορούν ρούχα τα οποία φέρουν κεντημένες παραστάσεις του Χριστού.
Έργα
Κυρίως ομιλητικά είναι τα έργα που μας έχουν σωθεί,οικοδομητικού και εγκωμιαστικού Αποστόλων και Αγίων περιεχομένου. Είναι δεινός ρήτορας και γλωσσοπλάστης. Μόνο σε αυτόν συναντάμε τις λέξεις αρχιμάρτυς και σωμεραστής. Ο ρυθμός του λόγου του είναι εύρυθμος με χρήση μέτρων όπως παροξυτονισμός, προπαροξυτονισμός, ισοσυλλαβία, ομοιοτέλευτο, ομοτονία, βραχέα κώλα. Οι ομιλίες του είναι οι πιο κάτω:
Πηγές
Κατηγορία:Χριστιανική εικονογραφία Κατηγορία:Βυζαντινοί του 4ου αιώνα Κατηγορία:Βυζαντινοί του 5ου αιώνα Κατηγορία:Επίσκοποι του 4ου αιώνα Κατηγορία:Επίσκοποι του 5ου αιώνα
Αργύριος Φ. Φιλιππίδης
Ο '''Αργύριος Φ. Φιλιππίδης''' ήταν Έλληνας πολιτικός.
Βιογραφικά στοιχεία
Γεννήθηκε στις Μηλιές του Πηλίου και καταγόταν από εύπορη και πολύκλαδη οικογένεια της περιοχής. Ασχολήθηκε με τα κοινά εκλεγόμενος δήμαρχος Μηλέων κατά τις περιόδους 1891 - 1895 και 1903 - 1907. Από την θέση αυτή συνέβαλε σημαντικά στην επέκταση της σιδηροδρομικής γραμμής από τα Λεχώνια στις Μηλιές.
Παραπομπές
Κατηγορία:Βουλευτές Βόλου
Ρεμ-Νοτρ-Νταμ
Το Ρεμ-Νοτρ-Νταμ (γαλλικά: Rhêmes-Notre-Dame, βαλντοταίν: Noutra Dama de Réma ) είναι αλπικός ιταλικός δήμος της περιφέρειας της Κοιλάδας της Αόστα, εντός του άνω τμήματος της Κοιλάδας του Ρεμ.
Παραπομπές
Κατηγορία:Δήμοι της Κοιλάδας της Αόστα
Γκονθάλο Φερνάντεθ της Καστίλης
Ο Γκονθάλο Φερνάντεθ, ισπαν.: Gonzalo Fernández, (άκμασε αρχές 10ου αι.) ήταν κόμης του Μπούργος (π. 899-915) και της Καστίλης (π. 909-915).
Βιογραφία
Καταγράφτηκε για πρώτη φορά το 899 ως κόμης του Μπούργος, και σύντομα η περιοχή επεκτάθηκε στις ανατολικές κοιλάδες των βουνών, επιτρέποντας στον Γκονθάλο να κάνει τη βάση του οχυρού του στη Λάρα, επεκτείνοντας έτσι την κυριαρχία του από τους πρόποδες των βουνών της Κανταβρίας γύρω από το Εσπινόσα δε λος Μοντέρος μέχρι τον ποταμό Αρλάνθα, ο οποίος επομένως έγινε το σύνορο με τα γειτονικά μουσουλμανικά εδάφη. Προκειμένου να επεκτείνει την επικράτειά του τόσο μακριά, έπρεπε πρώτα να εκτοπίσει τις μουσουλμανικές δυνάμεις, που βρίσκονταν στο οχυρό του Καράθο, το οποίο δέσποζε στην περιοχή και στην πρόσβαση. Αυτό επιτεύχθηκε μετά από έναν μακρύ, και πολύ μαχητικό αγώνα.
Η κοιλάδα της Λάρα ήταν τότε το σημείο συγκέντρωσης της οικογένειας, που -χρόνια αργότερα- επέτυχε μέσω του γιου του, Φερνάν Γκονθάλο την σχεδόν ανεξαρτησία από τη Καστίλη, εξασφαλίζοντας την περιοχή για πέντε γενιές στην οικογένεια, μέχρι που έγινε βασίλειο υπό τον Φερδινάνδο Α΄ της Καστίλης. της δυναστείας των Χιμένεθ. Το όνομά του εμφανίζεται για πρώτη φορά σε καταστατικό του μοναστηριού του Σαν Πέδρο δε Καρδένια (899), ενός από τα πιο σημαντικά μοναστικά ιδρύματα αργότερα στην Καστίλη, μαζί με το μοναστήρι του Σάντο Ντομίνγο δε Σίλος. Ήταν επίσης ο ιδρυτής του άλλου Μοναστηριακού ιδρύματος του Σαν Πέδρο δε Αρλάνθα (912).